Kathrine Sørland

Kathrine Sørland (født 1980) er en norsk modell, tidligere Frøken Norge og programleder på TV3.

Sørland startet sin modell-karriere i Prestige Modellbyrå som 15-åring. Hun vant Frøken Norge i 2002 og i 2004. I 2002 var hun Norges kandidat til Miss World hvor hun endte på fjerdeplass, og i 2004 deltok hun i Miss Universe, hvor hun endte på en ellevteplass.

I 2006 var hun programleder i den norske versjonen av talentprogrammet Top Model på TV3. Hun var også programleder for Motebildet, Sangstjerner, samt Norges styggeste rom på TV3. Det kan også nevnes at hun var vertinne i Hallvard Flatlands Casino på TV3.

Høsten 2013 deltok hun i Skal vi danse på TV 2.Side2 – Kathrine Sørland I 2020 deltok hun i en episode av reiseserien Safari på NRK. Ferden gikk til Svalbard.

I 2014 medvirket hun i kortfilmen Skriften på veggen.Innslag om Skriften på veggen på NRK Dagsrevyen Det kan også nevnes at hun i 2012 hadde en liten rolle som seg selv i tv-serien Hotel Cæsar. Høsten 2025 deltok Sørland i realityserien Kokkeskolen med Truls og Hellstrøm på TV 2. 

 Referanser 

 Eksterne lenker 


Kategori:Norske modeller
Kategori:Norske TV-programledere
Kategori:Norske gründere
Kategori:Miss World
Kategori:Miss Universe
Kategori:Vinnere av Frøken Norge
Kategori:Skal vi danse-deltakere
Kategori:Farmen kjendis-deltakere
Kategori:Programledere for Viasat
Kategori:Personer fra Sola kommune